تورکیه نین گیرئسون شهرینده حربی هلیکوپتئرین قزایا اوغراماسی نتیجه سینده 7 نفر حیاتینی ایتیریب، 8 نفر ده یارالاندی.
هلیکوپتئرین گؤیرته‌سینده ژاندارما قوه‌لری‌نین یوکسک روتبه‌لی ضابتلری، اونلارین حیات یولداش‌لاری و اوشاق‌لار اولوبلار.
معلوماتا گؤره، نماینده هئیتی چتین شرایطده حربی خیدمتینی یئرینه یئتیرن عسگرلر ایله حربچی‌لرین عائله‌لرینه باش چکمه‌یه گئدیرمیش.
حربی قوه لری و عائله‌لرینی داشییان سیکورسکی تیپ‌لی حربی هلیکوپتئر گیرئسونا گئری قاییدارکن آلوجرا قصبه سینین  توهوملوک کندینده یئرلی ساعت ایله 17:15 راده‌لرینده قزایا اوغراییب.
تورکیه نین باش قرارگاه رئیسلیگیندن وئریلن آچیقلامادا، هلیکوپتئرین قزایا اوغراماسی نتیجه سینده 7 نفرین حیاتینی ایتیردیگی، 8 نفرین ایسه خسارت آلدیغی بیلدیریلدی.
آچیقلامادا همچنین یارا‌لانان‌لارین بؤلگه دکی خسته‌خانا‌لارا آپاریلدیغی قئید اولونوب.
رمضان بایرامی موناسیبتیله گیرئسوندا اولان باش ناظرین معاوینی نورالدین جانیک‌لی ژاندارم بؤلگه کومان‌دان‌لیغینا گئدره رک مطبوعاتا قاپا‌لی گؤروش کئچیردی. جانیک‌لی تخمینا 1 ساعت داوام ائدن گؤروشدن سونرا یاغلیدره دؤولت خسته‌خاناسینا گله‌ره ک یارا‌لی‌لارا باش چکدی .
جانیک‌لی قیرئسون دؤولت خسته‌خاناسیندا ژورنالیست‌لره وئردیگی آچیقلامادا قزایا قئیری-ثابت هاوا شرایطین سبب اولدوغونو بیلدیردی.
دؤولت باشچی‌سی رجب طیب اردوغان قزا ایله باغلی باش قرارگاه رئیسی ژنرال ژنرال  حولوسی آکاردان معلومات آلدی.
باش ناظر بینا‌لی ییل‌دیریم دا باش قرارگاه رئیسی حولوسی آکار و گیرئسون والی‌سی کاراهان ایله تئلئفون علاقه سی  ساخلایا‌راق حادثه ایله باغلی معلومات آلدی.
ییل‌دیریم حادثه ایله باغلی ژورنالیستلره وئردیگی آچیقلامادا قزانین قئیری-ثابت هاوا شرایطی سببیله اولدوغونو بیلدیردی .
